**VERSKO IN GOSPODARSKO ŽIVLJENJE**

**V ŽUPNIJI VRH SVETI TRIJE KRALJI V LETU 2021**

**KRSTI**: **6 krstov; pet dečkov in ena deklica.** En krst je bil podeljen otroku iz druge župnije. Dva krsta sta bila podeljena otrokoma, katerih starši živijo v izvenzakonski skupnosti. Za vsak krst je potrebna priprava staršev in botrov. Priprava je v župnišču v Rovtah po predhodni najavi. Če so botri iz druge župnije prinesejo k pripravi potrdilo o sposobnosti za botra, starši pa rojstni list otroka in Družinsko knjižico.

**POROKE**: **4 poroke;** Vse poroke so bile s sveto mašo. Za poroko je potrebno opraviti tečaj priprave na poroko.

**POGREBI**: **4 ženske;** povprečna starost umrlih: 83 let. Vsi pogrebi so bili s sveto mašo. Ena je bila neprevidena.

**PRVOOBHAJANCI**: v letu 2021 ni bilo prvega svetega obhajila zaradi pandemije.

**VEROUK**: 1 R – 5 2 R – 2 3 R – 0 4 R – 4 5 R – 5 6 R – 4 7 R – 4

8 R – 0 9 R – 6 **Skupaj : 30**

Verouk poučujeta: nižje razrede od 1. do 5. razreda župnijski upravitelj, višje razrede od 6. do 9. razreda, gospa Nevenka Malavašič.

**SPOVED**: Zaradi epidemije samo enkrat za otroke in dvakrat za odrasle.

**MINISTRANTI**: 10 ministrantov.

**ORATORIJ**: V letu 2021 oratorija ni bilo.

**ŽPS**: Srečanj ni bilo. V mesecu decembru je bil potrjen s strani Nadškofije Ljubljana 16 – članski ŽPS za obdobje 2021 – 2026 (8. 12. 2021)

**NEDELJNIKI**: Štetje nedeljnikov je bilo samo v mesecu novembru 14. 11. 2021

Moški: 24, Ženske: 42, Otroci: 33, Skupaj: 99

**RAZDELJENA OBHAJILA**: 2020: 1550, 2021: okrog 2000.

**PETJE PRI MAŠAH**: **Mešani cerkveni pevski zbor; Otroško - mladinski pevski zbor; Ljudsko petje**

**DRUGO:**

Zadnjo soboto v avgustu je Krajevna skupnost organizirala tradicionalno srečanje bolnih in starejših. V cerkvi je bila sveta maša in obred maziljenja, nato pa v dvorani srečanje ob kosilu. Srečanja se je udeležilo 15 starejših faranov.

V župniji je potekala Trikraljevska akcija. Božična devetdnevnica je bila podružnični cerkvi v Hlevnem vrhu.

Za branje beril ob nedeljah in praznikih je določena skupina bralcev. Za krašenje cerkve in čiščenje cerkve ter župnišča skrbi 32 družin združenih v 17 skupin.

Denarna sredstva so bila porabljena za obnovo še drugega stranskega oltarja ter ostala obnovitvena dela v cerkvi svetega Miklavža v Hlevnem vrhu . Blagoslov vseh treh oltarjev je bil v nedeljo 19. septembra ob 10 uri ob veliki udeležbi vernikov in dobrotnikov te cerkve. Blagoslovil in mašo je daroval gospod Franci Petrič ob navzočnosti duhovnega pomočnika gospoda Janeza Celarja. Blagoslova in maše se je udeležil tudi Miha Legan iz Stranske vasi pri Žužemberku, ki je vse tri oltarje restavriral in obnovil.

Denarna sredstva so bila porabljena tudi za nakup nove elektronike za zvonjenje v farni cerkvi ter nakup kurilnega olja za župnišče in plačilo elektrike.

Za vsa zbrana sredstva se zahvalim faranom in posameznikom, Občini Logatec in Metropolitani. Vsem se iskreno zahvalim, kar je bilo narejenega na duhovnem in materialnem področju v župniji.

Župnijski upravitelj